In nomine sancte et individue Trinitatis. Ludovicus, Dei gratia Francorum rex. Noverint universi presentes pariter et futuri quod nos dilecto et fideli nostro Johanni de Valcriaco, pro fideli servitio quod nobis impendit et in futurum, sicut speramus, impendet, et in augmentum feodi quod de nobis tenebat, dedimus centum libratas terre eidem assinatas in omnibus que habebamus apud Escuroles et apud Maesium de Escole, et in omnibus pertinentibus ad balliviam d’Escuroles, ab eodem Johanne et heredibus suis in perpetuum possidendas. Quod [ut] robur obtineat perpetue firmitatis, presentem paginam, sigilli nostri auctoritate et regii nominis karactere inferius annotato precepimus consignari. Actum, apud Andegavum, anno dominice Incarnationis Mº CCº XXXº, mense junio; astantibus, in palatio nostro quorum nomina supposita sunt et signa: Dapifero nullo. Signum Roberti buticularii; signum Bartholomei, camerarii; signum Mathei, constabularii. Data vacante [locus monogrammatis] cancellaria.